
	Kommissionens forslag
	Ændringsforslag

	Specifikke data om relevante aktivstoffer, der skal udpeges i henhold til artikel 4, stk. 5, litra b), og som er omfattet af denne forordnings anvendelsesområde med henblik på artikel 3 for så vidt angår human- og veterinærlægemidler
	Specifikke data om aktivstoffer, der skal udpeges i henhold til artikel 4, stk. 5, litra b), og som er omfattet af denne forordnings anvendelsesområde med henblik på artikel 3 for så vidt angår human- og veterinærlægemidler


Or. <Original>{EN}en</Original>
<TitreJust>Begrundelse</TitreJust>
[bookmark: _GoBack]For at have en ægte FÆLLES dataplatform bør data for alle aktivstoffer, der er kemikalier, medtages i platformen og ikke kun for "relevante" stoffer. Alle data om farmakologisk virksomme stoffer er relevante for andre politikområder, og det er derfor ikke hensigtsmæssigt at begrænse input til dataplatformen til stoffer med dobbelt anvendelse, PBT-stoffer eller virksomme stoffer med et kendt højt restkoncentrationsniveau. Data om lægemidler er righoldige og anvender mange dyreforsøg og kliniske undersøgelser. Disse data kan bidrage til udviklingen og valideringen af forudsigende toksikologiske modeller og mindske behovet for dyreforsøg inden for andre politikområder (se henvisningerne nedenfor til udvekslinger mellem EFPIA og ECHA samt mellem US FDA og ECHA). Data om alle aktivstoffer er relevante for miljølovgivningen, fordi de fleste, om ikke alle, aktivstoffer eller deres metabolitter vil ende i miljøet i betydelig grad. Lægemidler kan meget vel have toksiske egenskaber, og det er vigtigt at medtage sådanne data i platformen, ikke kun når de også er persistente og bioakkumulerende. Desuden er det uhensigtsmæssigt kun at medtage aktivstoffer med kendte høje restkoncentrationsniveauer på grund af kombinationseffekter og kumulativ eksponering, konstant belastning i miljøet og behovet for at kunne påvise nye risici i tide.
Værdien af sådanne data til udvikling af forudsigende toksikologisk vurdering – og dermed til at spare på dyreforsøg – er officielt anerkendt af ECHA.
https://echa.europa.eu/-/pharmaceutical-industry-provides-unpublished-data-on-chemical-substances
For det seneste nye om denne datadeling henvises til http://iuclid6.echa.europa.eu/data-contribution
Der foregår en lignende udveksling mellem US FDA og ECHA: https://iuclid6.echa.europa.eu/us-fda-toxicity-data

